SURSE: Ședința de guvern de săptămâna viitoare a fost devansată și va avea loc marți

Ședința guvernului Dăncilă de săptămâna viitoare a fost devansată și va avea loc marți, 17 iulie, au declarat pentru G4Media.ro surse din PSD. De obicei, ședințele executivului au loc miercuri sau joi. Nu e clar la acest moment de ce a fost mutată ziua ședinței, dacă are legătură cu presiunile lui Liviu Dragnea asupra premierului Dăncilă pentru a adopta o ordonanță de urgență pentru amnistie și grațiere.

Precedenta ședință de Guvern a avut loc joi, 12 iulie.

Guvernul Dăncilă mai poate adopta ordonanțe de urgență doar până pe 19 iulie, când se încheie sesiunea extraordinară a Parlamentului.

Reamintim că liderul PSD forțează din nou adoptarea unei ordonanțe de urgență pentru amnistie și grațiere, după cum au declarat pentru G4Media.ro surse din partid, dar la acest moment premierul Viorica Dăncilă se opune și a amenințat chiar cu demisia.